b"\n_START_ARTICLE_\nSant Sulpici de Bulaternera\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s d'una sola nau, ampla, d'estil tardog\xc3\xb2tic; va ser constru\xc3\xafda el segle XVII, substituint el vell temple parroquial, al costat de ponent seu, amb el qual forma una l\xc3\xadnia perpendicular. La coberta \xc3\xa9s feta de voltes de creueria, ogivals, en una nau formada per tres trams, amb claus de volta senzilles, per\xc3\xb2 amb aparen\xc3\xa7a de claus penjades del sostre, dins de la tradici\xc3\xb3 g\xc3\xb2tica. Entre els contraforts de la nau hi ha capelles, de manera que els contraforts formen part de l'interior de la nau._NEWLINE_La fa\xc3\xa7ana principal, a migdia, s'obre a l'exterior en un portal amb front\xc3\xb3 curvilini trencat, de marbre roig de Vilafranca, amb una escultura del sant al punt culminant. _NEWLINE_A l'angle nord-est es troba un campanar de torre, de base quadrada, molt caracter\xc3\xadstic, que sobresurt del temple parroquial i es veu des de molt llocs de la rodalia. Conserva elements de les fortificacions, de les quals formava part.\n_START_SECTION_\nMobiliari\n_START_PARAGRAPH_\n\xc3\x89s una esgl\xc3\xa9sia molt rica en mobiliari, amb moltitud d'altars d'\xc3\xa8poca barroca, entre els quals destaca el major. _NEWLINE_El 1891, un incendi provocat per un llamp va destruir part de l'esgl\xc3\xa9sia. Sl costat oriental de la nau, prop de la porta d'acc\xc3\xa9s a la rectoria i antiga esgl\xc3\xa9sia de Santa Maria, una pedra encastada en una columna lateral recorda aquell fet."